Eric Maxim Choupo-Moting

Eric Maxim Choupo-Moting (; lahir 23 Mac 1989) merupakan pemain bola sepak Jerman-Cameroon yang kini bermain untuk Bayern Munich dan pasukan kebangsaan Cameroon. Beliau bermain di posisi penyerang.

Kerjaya kelab

Hamburger SV
Choupo-Moting membuat debut untuk Hamburger SV pada perlawanan liga pada 11 Ogos 2007 ketika menentang Hannover 96.

1. FSV Mainz 05
Pada 18 Mei 2011, Choupo-Moting menandatangani kontrak tiga tahun bersama kelab 1. FSV Mains 05 secara percuma dari Hamburg. Choupo-Moting menjaringkan sepuluh gol pada musim pertamanya di Mainz. Walau bagaimanapun, Choupo-Moting terlepas aksi 2012–13 kerana mengalami kecederaan dan tidak banyak beraksi.

Schalke 04
Pada 5 Julai 2014, selepas kontrak Choupo-Moting tamat di 1. FSV Mainz 05, FC Schalke 04 mengesahkan bahawa Choupo-Moting menandatangani kontrak tiga tahun dan beliau bersama Schalke sehingga Jun 2014. Bayaran pemindahan itu dilaporkan secara percuma. Pada 6 Disember 2014, beliau menjaringkan hatrik ketika menang 4-0 ke atas VfB Stuttgart.

Kerjaya antarabangsa

Jerman
Choupo-Moting memiliki pasport Jerman dan mewakili negara kelahiran dan negara ibunya, Jerman di kelayakan Kejohanan bawah-19 Eropah 2008 dan kelayakan kejohanan bawah-21 Eropah 2011.

Cameroon
Pada 11 Mei 2010, Choupo-Moting menerima panggilan pertama oleh pasukan kebangsaan Cameroon untuk mewakili Cameroon di Piala Dunia FIFA 2010 di Afrika Selatan. Beliau menjaringkan gol pertamanya untuk Cameroon pada 5 Jun 2010 menentang Serbia namun pasukannya tewas 4-3 di Belgrade. Choupo-Moting juga dipanggil untuk mewakili Cameroon di Piala Dunia FIFA 2014 di Brazil.

Statistik

Gol antarabangsa

Kehidupan
Ibu Choupo-Moting merupakan orang Jerman manakala sebelah bapanya pula orang asal Cameroon. Choupo-Moting berkahwin dengan orang Jerman, Nevin Choupo-Moting. Mereka telah dikurniakan seorang anak lelaki yang bernama Liam, yang dilahirkan pada 17 Oktober 2013.

Rujukan

Kelahiran 1989
Orang hidup
Orang Jerman keturunan Cameroon
Pemain bola sepak Jerman
Pemain bola sepak Cameroon
Pemain Hamburger SV
Pemain Hamburger SV II
Pemain 1. FC Nürnberg
Pemain 1. FSV Mainz 05
Pemain FC Schalke 04
Pemain Stoke City F.C.
Pemain Paris Saint-Germain F.C.
Pemain FC Bayern Munich
Penyerang (bola sepak)
Pemain Piala Dunia FIFA 2010
Pemain Piala Dunia FIFA 2014
Pemain Piala Dunia FIFA 2022